OSNOVNA ŠKOLA «LJUDEVIT GAJ»

K R A P I N A

Klasa: 602-02/19-01/164

Ur.broj: 2140/01-380-14-01-19-1

Krapina, 22. 11. 2019.

Na temelju članka 107. Zakonu o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17. i 68/18.) i članka 72. stavka 1. alineje 14. Statuta Osnovne škole «Ljudevit Gaj» Krapina, ravnateljica škole raspisuje

# N A T J E Č A J

za popunu radnog mjesta:

**UČITELJE KEMIJE (m/ž**) – 1 izvršitelj na nepuno radno vrijeme – 13 sati ukupnog tjednog radnog vremena, na određeno vrijeme radi zamjene radnice koja je na bolovanju

Mjesto rada: Krapina

Uvjeti: Prema Zakonu o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17. i 68/18.) i Pravilniku o odgovarajućoj vrsti obrazovanja učitelja i stručnih suradnika u osnovnoj školi („Narodne novine“ 6/2019.)

Uz pisanu prijavu za natječaj podnositelji prijave dužni su priložiti:

1. Životopis,

2. Dokaz o odgovarajućoj vrsti obrazovanja (preslika diplome o završenom studiju)

3. Dokaz o hrvatskom državljanstvu (presliku domovnice ili presliku važeće osobne iskaznice ili putovnice ili elektronički zapis iz Knjige državljana)

4. Uvjerenje nadležnog suda da se protiv podnositelja prijave ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci)

5. Dokaz o prethodno ostvarenom radnom stažu (elektronički zapis iz matične evidencije Hrvatskog zavoda za mirovinsko osiguranje )

Isprave se prilažu u neovjerenoj preslici i ne vraćaju se kandidatima nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanja ugovora o radu.

Rok za podnošenje prijava je 8 dana od dana objave natječaja na mrežnim stranicama i oglasnim pločama škole i Hrvatskog zavoda za zapošljavanje. Natječaj je objavljen na mrežnoj stranici i oglasnoj ploči Osnovne škole „Ljudevit Gaj“ Krapina i Hrvatskog zavoda za zapošljavanje dana 25. 11. 2019. i traje do 03. 12. 2019.

Prijave s potrebnim dokumentima šalju se na adresu: Osnovna škola «Ljudevit Gaj» Trg Stjepana Radića 1, 49000 Krapina. Nepotpune i nepravodobne podnesene prijave neće se razmatrati.

Kandidat koji se poziva na pravo prednosti pri zapošljavanju prema posebnom zakonu dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima te je uz prijavu dužan priložiti svu propisanu dokumentaciju o ostvarivanju prava prednosti na koje se poziva.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rada i članovima njihovih obitelji (Narodne novine br. 121/17.) uz prijavu na natječaj dužen je osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljenih na poveznici Ministarstva hrvatskih branitelja:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata („Narodne novine“ 33/92,77/92.,27/93.,58/93.,2/94.,108/95., 108/96., 82/01.,103/03.,i 148/13.), uz prijavu na oglas dužni su osim dokaza o ispunjavanju traženih uvjeta priložiti i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl..)

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“157/13., 152/14. i 39/18.) uz prijavu na oglas dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu na temelju koje se osoba može upisati u očevidnih zaposlenih osoba s invaliditetom.

Kandidati pripadnici nacionalnih manjina imaju pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina („Narodne novine“ 155/02., 47/10.,80/10. i 93/11.), bez obveze dostavljanja dokaza o nacionalnoj pripadnosti.

Za kandidate prijavljene na natječaj koji ispunjavaju formalne uvjete natječaja te čije su prijave pravodobne i potpune provest će se provjera znanja (testiranje – opći i posebni dio) te razgovor s kandidatima.

Komisija za provedbu natječaja će na web stranicama škole u rubrici „Zapošljavanje“ objaviti sadržaj i način te pravne izvore za pripremu kandidata za testiranja istovremeno s objavom natječaja.

Komisija za provedbu natječaja će na web stranici škole u rubrici „Zapošljavanje“ i na oglasnoj ploči škole objaviti mjesto i vrijeme održavanja testiranja, najmanje 5 dana prije održavanja testiranja.

Osoba koja nije podnijela pravodobnu i urednu prijavu ili ne ispunjava formalne uvjete iz Natječaja ne smatra se kandidatom prijavljenim na Natječaj i o tome će biti pisano obaviještena. Smatra se da kandidat koji nije pristupio prethodnoj provjeri znanja i sposobnosti povukao prijavu na natječaj.

O rezultatima natječaja kandidati će biti informirani putem obavijesti na mrežnim stranicama škole u rubrici „Zapošljavanje“.

Podnošenjem ponude na natječaj kandidati su suglasni da Osnovna škola „Ljudevit Gaj“ Krapina kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka, sukladno propisima o zaštiti osobnih podataka.

RAVNATELJICA

Dragica Belošević,v.r.

OSNOVNA ŠKOLA «LJUDEVIT GAJ»

K R A P I N A

Klasa: 602-02/19-01/164

Ur.broj: 2140/01-380-14-01-19-2

Krapina, 22. 11. 2019.

Na temelju članka 6. Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj Osnovne škole „Ljudevit Gaj“ Krapina, a vezano uz raspisani natječaj (Klasa: 602-02/19-01/164 ur.broj: 2140/01-380-14-01-19-1 od 22.11. 2019.) za zasnivanje radnog odnosa na radnom mjestu **učitelja kemije**, Komisija za provedbu natječaja objavljuje

**SADRŽAJ I NAČIN TE PRAVNE IZVORE ZA**

**PRIPREMU KANDIDATA ZA TESTIRANJA**

1. SADRŽAJ I NAČIN TESTIRANJA

Sukladno odredbama Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj Osnovne škole „Ljudevit Gaj“ Krapina provest će se testiranje kandidata prijavljenih na natječaj.

Obvezno testiranje obuhvaća opći dio, posebni dio i razgovor (intervju).

Opći dio obveznog testiranja obuhvaća znanja iz osnovnog zakonskog propisa koji regulira osnovnoškolsko obrazovanje (Zakonu o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17. i 68/18).

Posebni dio obveznog testiranja obuhvaća znanja iz poznavanja propisa koji se odnose na školovanje učenika s teškoćama i na postupak ocjenjivanja učenika (Pravilnik o načinima, postupcima i elementima vrednovanja učenika u osnovnoj i srednjoj školi („Narodne novine“ 112/2010.) i Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju („Narodne novine“ 24/2015.).

Obvezno testiranje (opći i posebni dio) provodi se pisanim testom.

U prvu fazu testiranja (opći i posebni dio) upućuju se svi kandidati koji zadovoljavaju uvjete natječaja i čije su prijave pravodobne i potpune.

U drugu fazu testiranja (razgovor) upućuju se kandidati koji su ostvarili najbolje rezultate u prvoj fazi testiranja i to do 15 kandidata.

Svaki dio testiranja vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na testiranju, ako je za svaki dio testiranja dobio najmanje 5 bodova. Kandidat koji ne zadovolji na provedenom testiranja, ne može sudjelovati u daljnjem postupku (razgovor- intervju).

Na razgovor -intervju se pozivaju kandidati koji su zadovolji na testiranju i to do 15 kandidata. Razgovor s kandidatom obavlja Komisija i ravnatelj škole. Razgovorom se utvrđuju sposobnosti, vještine, interesi, profesionalni ciljevi i motivacija kandidata za rad u školi. Rezultati intervjua vrednuju se bodovima od 0 do 10. U vrednovanju razgovora ravnopravno s članovima Komisije sudjeluje ravnatelj škole. Smatra se da je kandidat zadovoljio na razgovoru ako je dobio najmanje 5 bodova.

Nakon provedenog razgovora Komisija utvrđuje rang listu kandidata prema ukupnom broju bodova ostvarenih na testiranju i razgovoru.

Ako kandidat ne pristupi testiranju smatrat će se da je povukao prijavu na natječaj.

Kandidati su dužni na testiranje donijeti osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata.

Testiranju ne mogu pristupiti kandidati koji ne mogu dokazati identitet i kandidati za koje je Komisija utvrdila da ne ispunjavaju formalne uvjete natječaja, te čije prijave nisu pravodobne ili potpune.

Za vrijeme testiranja nije dopušteno:

* Koristiti se bilo kakvom literaturom odnosno bilješkama
* Koristiti mobitel ili druga komunikacijska sredstva
* Napuštati prostoriju za vrijeme testiranja
* Razgovarati s ostalim kandidatima

Ako kandidat postupi suprotno pravilima testiranja, bit će udaljen s testiranja, a njegov rezultat Komisija neće priznati niti ocijeniti.

PREDSJEDNIK KOMISIJE

Vesna Požgaj,v.r.